## „ვამტკიცებ“

აჭარის ავტონომიური რესპუბლიკის

ჭადრაკის ფედერაციის

პრეზიდენტი სალომე მელია

**აჭარის ჩემპიონატი ჭადრაკში 7,9,11,13,15 წლამდე ასაკის ჭაბუკთა და გოგონათა შორის**

ქ. ბათუმი, 29 იანვარი – 4 თებერვალი, 2024 წ.

**დ ე ბ უ ლ ე ბ ა**

**ტურნირის ორგანიზატორი: აჭარის ჭადრაკის ფედერაცია;**

**ტურნირის ფინანსური მხარდამჭერი: აჭარის სპორტის დეპარტამენტი;**

**ჩატარების სისტემა:** ჩემპიონატი ჩატარდება ფიდეს წესებით, შვეიცარული ან წრიული სისტემით 7 ტურად. აუცილებლობის შემთხვევაში ტურნირის ჩატარების სისტემას განსაზღვრავს ორგანიზატორი.

ტურნირში ფიდე-ს რეიტინგის დათვლა განისაზღვრება მონაწილეთა რეგისტრაციის დასრულების შემდეგ.

**მონაწილენი:** საქართველოს ჭადრაკის ფედერაციის წევრი ჭაბუკები და გოგონები აჭარის ყველა რაიონიდან, **დაბადებულნი** **2017, 2015, 2013, 2011 და 2009 წლის 1 იანვარს და შემდეგ.**

სამივლინებო ხარჯებს გაიღებენ მიმავლინებელი ორგანიზაციები.

**დროის კონტროლი:** თითოეულ მონაწილეს მიეცემა 60 წუთი პარტიის ბოლომდე, თითოეულ სვლაზე 30 წამის დამატებით.

**თაი-ბრეიქი:** თანაბარი ქულების დაგროვების შემთხვევაში გამარჯვებულები გამოვლინდებიან კოეფიციენტის შემდეგი სისტემით:

შვეიცარული ტურნირის დროს:

1. ურთიერთშორის შეხვედრა;

2. ბუჰგოლცი - 1 (1 უდაბლესის გამოკლებით);

3. ბუჰგოლცი (ყველა მეტოქის ქულათა ჯამი);

4. შავებით ნათამაშები პარტიების მეტი რაოდენობა; 5. მოგებების რაოდენობა.

წრიული ტურნირის დროს:

1. ურთიერთშორის შეხვედრა;
2. მოგებების მეტი რაოდენობა;
3. ზონებორნ-ბერგერის კოეფიციენტი;
4. თუ ყველა მაჩვენებელი თანაბარია, ფიდეს წესების მიხედვით ჩატარდება დამატებითი მატჩები.

**რეგისტრაცია:**

მონაწილეებმა რეგისტრაციისთვის უნდა შეავსონ შემდეგი ანკეტა:

<https://forms.gle/VLoZAMogjw48qWK76>

**რეგისტრაციის ბოლო ვადაა 2024 წლის 28 იანვარი, 20:00 საათი.**

რეგისტრაციის ბოლო ვადის დარღვევის შემთხვევაში ორგანიზატორს უფლება აქვს არ დაარეგისტრიროს მოჭადრაკე, რომელმაც დაარღვია რეგისტრაციის ვადები.

ჩემპიონატში მონაწილეობისათვის მოჭადრაკეებმა უნდა გადაიხადონ ფედერაციის წლიური საწევრო შესატანი საქართველოს ჭადრაკის ფედერაციის საბანკო ანგარიშზე: **სს საქართველოს ბანკი GE30BG0000000584705115**

**საქართველოს ჭადრაკის ფედერაციის წევრმა და გაწევრიანების მსურველმა 18 წლამდე ასაკის პირებმა უნდა შეავსონ ელექტრონული სარეგისტრაციო ფორმა –**[**https://forms.gle/vJGBfSvyoMGPpAgDA**](https://forms.gle/vJGBfSvyoMGPpAgDA)  
ატვირთონ შესაბამისი დოკუმენტები (პასპორტის, პირადობის ან დაბადების მოწმობის ასლი, წლიური საწევრო თანხის გადახდის ქვითარი).

**ტურნირის განრიგი:**

|  |  |  |
| --- | --- | --- |
| ტურნირის გახსნა | 29 იანვარი | 13:00 სთ. |
| I ტური | 29 იანვარი | 14:00 სთ. |
| II ტური | 30 იანვარი | 14:00 სთ. |
| III ტური | 31 იანვარი | 14:00 სთ. |
| IV ტური | 1 თებერვალი | 14:00 სთ. |
| V ტური | 2 თებერვალი | 14:00 სთ. |
| VI ტური | 3 თებერვალი | 14:00 სთ. |
| VII ტური | 4 თებერვალი | 14:00 სთ. |
| ტურნირის დახურვა | 4 თებერვალი | 17:00 სთ. |

**საერთო წესები:**

ტურის დაწყებიდან 30 წუთზე მეტის დაგვიანების შემთხვევაში მონაწილეს ჩაეთვლება წაგება.

**პარტიის მსვლელობისას მობილურის დარეკვის შემთხვევაში მონაწილეს ჩაეთვლება წაგება.**

ნებისმიერ მონაწილეს უფლება აქვს გაასაჩივროს მსაჯთა კოლეგიის გადაწყვეტილება სააპელაციო კომიტეტში, რომელიც არჩეული იქნება აჭარის ჩემპიონატის გახსნის ცერემონიაზე.

მონაწილე ვალდებულია წერილობით პროტესტთან ერთად აჭარის ჭადრაკის ფედერაციაში გადაიხადოს 50 ლარი, რომელიც პროტესტის დაკმაყოფილების შემთხვევაში უკან დაუბრუნდება.

**გამარჯვებულები:** - I, II, III საპრიზო ადგილებზე გასული მოჭადრაკეები, აჭარის ჭადრაკის ფედერაციის მიერ დაჯილდოვდებიან მედლებით და დიპლომებით, ხოლო აჭარის ჩემპიონი აგრეთვე თასით და მივლინებული იქნება ქ. თბილისში შესაბამისი ასაკის 2024 წლის საქართველოს ჩემპიონატზე.

არასაპატიო მიზეზით ტურნირის მიტოვების შემთხვევაში მონაწილე დისკვალიფიცირებული იქნება საქართველოს ჭადრაკის ფედერაციის პრეზიდენტის ბრძანების (#10. 20/01/2014 წ.) შესაბამისად.

**ტურნირის დირექტორი: საერთაშორისო დიდოსტატი სალომე მელია**

**ტურნირის მთავარი მსაჯი: ეროვნული არბიტრი ფელიქს მელქონიანი**